open-index/open-wikipedia-markdown huggingface dataset:
Montserrat Caballé

**Montserrat Caballé** (1933-2018) was ’n Spaanse operasangeres en een van die belangrikste soprane van die 20ste eeu. As sanger het sy 'n wye verskeidenheid rolle vertolk, maar sy word veral met die belcanto-repertoire geassosieer, waarin sy as een van die mooiste moderne eksponente beskou word. Sy het 'n stem met groot omvang en merkwaardige skoonheid, wat sy met haar onberispelike musikaliteit en 'n foutlose tegniek kombineer.

## Lewensloop 
thumb|240px|links|Caballé saam met haar man en seun, Milaan, 1971.
Caballé is op 12 April 1933 in Barcelona gebore. Haar ouers het gevrees dat hulle haar voor geboorte sou verloor. Hulle het onderneem om haar na die Montserrat-klooster te vernoem as sy gesond gebore sou word. In 1964 trou sy met Bernabe Marti, met wie sy 'n dogter en 'n seun het. Haar dogter, ook Montserrat genoem, is ook 'n sopraan.

Sy begin haar loopbaan met 'n 12-jare lange studie aan die *Teatro Liceu* in Barcelona en wen in 1954 die Liceu-goue medalje. Twee jaar later sing sy by die Opera van Basel, waar sy 'n indrukwekkend repertoire opbou, van onder meer Tosca, Aïda, Arabella en Salome.

Caballé het met die Spaanse tenoor, Bernabé Martí, op 14 Augustus 1964 getrou te Santa Maria de Montserrat Abdy.

Tussen 1956 en 1965 sing sy by talle operahuise in Bremen, die *Teatro alla Scala* (Milaan), Wene en Lissabon. In 1965 word sy in New York bekend toe sy Marilyn Horne tydens 'n konsertuitvoering van Donizetti se "Lucretia Borgia" vervang.

In 1987 het sy op versoek van die Internasionale Olimpiese Komitee die liedjie "Barcelona", in duet saam met Freddie Mercury, die hoofsanger van die Britse rockgroep Queen, opgeneem. Die liedjie is deur Caballé se tuisstad geïnspireer, en is later as een van die twee amptelike temaliedjies van die Olimpiese Spele in 1992 gebruik.

## Albums 
* *Barcelona* (1988) met Freddie Mercury
* *Friends for life* (1997)
* *With all my heart* (1999)
* *Don Carlos* (2000) met Plácido Domingo
* *Il corsaro* (2001) met José Carreras en Jessye Norman

## Verwysings 
## Eksterne skakels 
* Amptelike webtuiste
* 
*
Kwint

duimnael|regs|Kwint omhoog:
duimnael|regs|Kwint omlaag:

'n **Kwint** is die verskil in toonhoogte tussen twee tone waarvan die trillingsgetalle in die verhouding 3:2 staan.

## Bronnelys 
* 
*
* 
*
Kroep

In die mediese vakterminologie verwys **kroep** na 'n ernstige siektetoestand waarby die vliesige beslae van difterie wat nie betyds herken is nie, tot in die strottehoof uitbrei sodat verstikking dreig.

## Eksterne skakels 
*
Kraambed

duimnael|Moeder met haar pasgebore baba.

In die mediese vakterminologie verwys **kraambed** (Latyn: “puerperium”, “puer” kind; “pario” in die wêreld bring) na die tydperk na 'n bevalling waarin die moeder se geslagsorgane weer terugbeweeg tot hulle normale posisies soos voor die bevalling. Normaalweg duur die kraambed tot ses weke na die bevalling.
Winde opbreek

**Winde opbreek** is die proses waartydens lug uit die maag deur die mond ontsnap.

In die mediese vakterminologie verwys **oprisp** (Latyn: *ructus*) na die handeling waarby 'n hoeveelheid gas wat in die maag opgehoop het, deur die slukderm en mond na buite gedryf word.
Opperhuid

duimnael|Dermis en epidermis

Oor die algemeen verwys **epidermis** na die buitenste laag selle van 'n orgaan (vir beide plante en diere).

In die mediese vakterminologie verwys **opperhuid** (sinoniem: **epidermis**, uit Grieks “derma” = vel) na die veellagige dekweefsel, aan die oppervlakte verhoorn, wat 'n mens se uitwendige liggaamsoppervlak as buitelaag van die huid beklee en wat die huidkliere, hare en naels vorm.
Ovaalvenster

[duimnael|**Anatomie van die menslike [oor**
1.&nbsp;Skedel&nbsp;(rotsbeen)
***Buite-oor***:
2.&nbsp;gehoorgang,
3.&nbsp;oorskulp
***Middeloor***:
4.&nbsp;trommelvlies,
5.&nbsp;ovaalvenster,
6.&nbsp;hamer,
7.&nbsp;aambeeld,
8.&nbsp;stygbeul,
12.&nbsp;buis&nbsp;van&nbsp;Eustachius
***Binne-oor***:
9.&nbsp;labirint,
10.&nbsp;slakkehuis,
11.&nbsp;gehoorsenuwee
]]

In die mediese vakterminologie verwys **ovaalvenster** (Latyn: *fenestra ovalis*) na die opening in die benige buitewand van die binne-oor, deur 'n vlies afgesluit, waardeur die stiebeulvoetplaat die geluidstrillinge op die vloeistof in die voorhofstrap van die binne-oor oorbring.
Kraakbeenskyf

duimnael|Die kraakbeenskyf in die regterknie, van bo af gesien.

In die mediese vakterminologie verwys **kraakbeenskyf** (ook **meniskulus**, Grieks “meniskos” klein maan) na die halfmaanvormige plaatjie van veselkraakbeen waarvan daar in elke kniegewrig twee is en wat die draaiing van die knie by die gebuigde onderbeen moontlik maak.
Lys van komposisies vir harp

[duimnael|regs|[Carl Ditters von Dittersdorf]]
[duimnael|regs|[Georg Friedrich Händel]]
[duimnael|regs|[Wolfgang Amadeus Mozart]]

Wat volg is 'n lys van noemenswaardige **komposisies vir harp**.

## Soloharp 
* Carl Philipp Emanuel Bach
** Sonata vir Harp in G-majeur, Wq.139
* Ludwig van Beethoven
** Ses variasies op 'n Switserse lied, WoO 64 (vir harp of klavier, voor 1793 gekomponeer)
* Gabriel Fauré
** Impromptu, Op. 86 (1904)
** Une châtelaine en sa tour, Op. 110 (1918)
* Camille Saint-Saëns
** Fantaisie, Op. 95

## Kamermusiek 
* Claude Debussy
** Music for Chansons de Bilitis vir twee fluite, twee harpe, en celesta, L. 96 (1900-1)
** Danses sacrée et profane vir harp en strykkwintet, L. 103 (1904)
** Sonata vir harp, fluit, en altviool, L. 137 (1915)
* Maurice Ravel
** Inleiding en allegro vir harp, fluit, klarinet, en strykkwartet (1905)
* Camille Saint-Saëns
** Fantasie vir viool en harp, Op. 124
* Igor Stravinsky
** Epitaphium vir fluit, klarinet, en harp (1959)

## Concertantes 
### Concerto's 
* Carl Ditters von Dittersdorf
** Concerto vir harp
* Georg Friedrich Händel
** Concerto in B-mol-majeur vir harp, Op. 4, No. 6, HWV 294 (1738)
* Karl Jenkins
** Over the Stone, 'n concerto vir twee harpe (2008)
* Joaquín Rodrigo
** Concierto serenata (1952)

### Ander concertantes 
* Joaquín Rodrigo
** Sones en la Giralda (1963)
* Camille Saint-Saëns
** Morceau de concert in G, Op. 154 (1918)

### Concerto's met ander solo-instrumente 
* Wolfgang Amadeus Mozart
** Konsert vir fluit en harp in C, K. 299 (1778)
Saalneus

In die mediese vakterminologie verwys **saalneus** na 'n misvorming van die menslike neus. Dit word gekenmerk deur die insinking van die neusbrug. Die mees algemene vorm is die insinking in die kraakbeen van die onderste derde van die neus. Die insinking in die been (boonste derde van die neus) kom minder voor.

## Simptome 
Die insinking van die neusbrug lei gewoonlik tot 'n verswakking van die ander ondersteunende strukture van die neus en dus tot 'n inperking van die nasale asemhaling. Die kosmetiese aspek van die misvorming kan bykomend tot geestelike probleme lei.

## Terapie 
Die vernietiging van die kraakbeenagtige infrastruktuur van die neus vereis 'n rekonstruksie van die ondersteunende elemente van die neus. Dit behels meestal dat daar 'n oorplanting van kraakbeen moet plaasvind. Die kraakbeen vir so 'n oorplanting word meestal uit die neus self, die ore of die ribbe geneem.

## Literatuur 
* Ernst Kastenbauer (Hrsg): *Nase, Nasennebenhöhlen, Gesicht, Mundhöhle und Pharynx, Kopfspeicheldrüsen*; = Hans Heinz Naumann u.&nbsp;a. (Hrsg.): *Oto-Rhino-Laryngologie in Klinik und Praxis*, Band 2; Stuttgart: Thieme, 1992; ; bl. 147–148
2009 Chinese Grand Prix

[duimnael|Een-twee vir [Red Bull Racing|Red Bull-jaers Sebastian Vettel en Mark Webber.]]
[duimnael|[Jenson Button in die derde plek.]]
duimnael|Reën tydens die ren.

Die **2009 Formule Een Chinese Grand Prix** is op 19 April 2009 op die Shanghai Internasionale Renbaan in China gehou. Dit was die derde wedren van die kampioenskapseisoen en is deur Sebastian Vettel in 'n Red Bull-Renault gewen.

## Kwalifisering 
## Renuitslag 
## Verwysings
2008 Chinese Grand Prix

Die **2008 Formule Een Chinese Grand Prix** is op 19 Oktober 2008 op die Shanghai Internasionale Renbaan in China gehou. Dit was die sewentiende wedren van die kampioenskapseisoen en is deur Lewis Hamilton in 'n McLaren-Mercedes gewen.

[duimnael|Eerste kuipestop vir [Fernando Alonso tydens die ren.]]

## Kwalifisering 
900px|duimnael|links|← VOORWegspringrooster vir die 2008 Chinese Grand Prix.

## Renuitslag 
## Verwysings
Chris Tucker

**Chris Tucker** (* 31 Augustus 1971 in Atlanta, Georgia) is 'n Amerikaanse akteur, komediant,  filmregisseur en -vervaardiger. Hy is bekend vir sy rol in Friday (1995) as Smokey. Asook sy rolle in die rolprente Rush Hour reeks, The Fifth Element en in Quentin Tarantino se Jackie Brown. 

## Vroeë lewe 
Tucker was gebore op August 31, 1971, in Atlanta, Georgia, die jongste seun van Mary Louise (*née* Bryant) en Norris Tucker.

Tucker het getrek na Los Angeles om 'n loopbaan as akteur te begin. 

## Persoonlike lewe 
Tucker het 'n seun genaamd Destin, wat saam met sy ma in Los Angeles woon. Hy verdeel sy tyd tussen Bel Air, Los Angeles, Las Vegas en Atlanta. Tucker is 'n Christen.

Tucker is goeie vriende met * Rush Hour * mede-ster Jackie Chan. Hy was ook naby aan die sanger Michael Jackson.

## Filmografie 
### Rolprente 
* 1993: *The Meteor Man*
* 1994: *House Party 3*
* 1995: *Friday*
* 1995: *Panther*
* 1995: *Dead Presidents*
* 1997: *Money Talks*
* 1997: *The Fifth Element*
* 1998: *Rush Hour*
* 2001: *Rush Hour 2*
* 2007: *Rush Hour 3*
* 2012: *Silver Linings Playbook*
* 2016: ''Billy Lynn's Long Halftime Walk*

### Televisiereekse 
* 1992: *Hangin' with Mr. Cooper*
* 1992: *Def Comedy Jam*
* 2001: *Michael Jackson: 30th Anniversary Celebration*
* 2001: *Diary*
* 2006: *African American Lives*
* 2013: *BET Awards 2013*
* 2015: *Chris Tucker – Live''

## Eksterne skakels 
*

## Verwysings
Clifton Williams

**Clifton Curtis "C.C." Williams** (26 September 1932 – 5 Oktober 1967; Majoor, Amerikaanse Marinierskorps) was 'n Amerikaanse vlootvlieënier, toetsvlieënier, meganiese ingenieur, en Nasa-ruimtevaarder. Hy sterf in 'n vliegongeluk voor hy enige ruimtevaarte onderneem het. Die ongeluk is veroorsaak deur 'n meganiese fout in die T-38 straalvliegtuig waarmee hy op pad was na sy ouers in Mobile, Alabama. Die faling van meganiese toerusting het tot gevolg gehad dat die vliegtuig nie op die kontroles wou reageer nie. Alhoewel hy sy uitskietstoel gebruik het, was dit blykbaar te laat. Hy was die vierde ruimteman van die Ruimtevaardergroep 3-inname wat gesterf het; die eerste twee was Charles Bassett en Theodore Freeman wat in twee afsonderlike T-38-vlugte gesterf het, asook Roger B. Chaffee wat in Apollo 1 verbrand het. Williams se vliegtuig het naby Tallahassee, Florida, sowat 'n uur se vliegtyd van Patrick Lugmagbasis, neergestort.

## Eksterne skakels
Syfer 8-knoop

duimnael|312x312px|Syfer 8-knoop

'n **Syfer 8-knoop** verwys na die vorm van die knoop wanneer dit geknoop word. Dit is 'n baie veelsydige en veilige knoop, wat nie maklik losgaan nie. Dit kan wel moeiliker wees om los te maak as die boeglynknoop.

## Gebruike 
### Las van toue / lyne 
Hierdie knoop kan gebruik word om twee toue / lyne te las (op verskeie maniere), selfs al is die toue van twee verskillende diktes of materiaal (wat dit meer geskik as sommige ander knope maak).

### Lus om voorwerpe aan vas te maak 
Dit kan ook gebruik word om 'n lus aan die einde of moddel van 'n tou te maak, waaraan voorwerpe vasgemaak of gehang kan word. 'n Voordeel van hierdie knoop vir dié doel is dat die knoop nie gly nie (die lus word nie kleiner onder las nie).
duimnael|403x403px|Nog 'n manier om die Syfer 8-knoop te gebruik om twee toue te las.
Dit is 'n gewilde knoop onder bergklimmers a.g.v. die veilige aard van die knoop.
links|duimnael|409x409px|Twee Syfer 8-knope word gebruik on 'n tou te las.
Blastula

duimnael|220px|Blastulasie: **1** - morula, **2** - blastula.
duimnael|220px|Blastoseel en blastoderm.

Die **blastula** (van die Griekse βλαστός *blastos*, "loot") is ’n hol sfeer van selle, wat blastomere genoem word, wat ’n binneste vloeistofgevulde holte (die blastoseel) omring wat in ’n vroeë stadium van embrio-ontwikkeling in diere ontstaan. 

## Beskrywing 
Embrio-ontwikkeling begin met ’n sperm wat ’n eier bevrug om ’n sigoot te vorm wat baie kliewings ondergaan voordat dit ontwikkel in ’n bol selle bekend as die morula. Die vroeë embrio word eers ’n bastula wanneer die blastoseel gevorm het. Die volgende stadium is die vorming van die gastrula, waar die kiemlae van die embrio vorm.

’n Algemene eienskap van gewerweldes se blastula is dat dit bestaan uit ’n laag blastomere, bekend as die blastoderm, wat die blastoseel omring. In soogdiere word die blastula die blastosist genoem. Die blastosist bevat ’n embrioblas (of interne selmassa) wat eindelik sal ontwikkel in die bepalende strukture van die fetus, en die trofoblas, wat die weefsel buite die embrio vorm.

Die bestudering van die blastula en van selspesifikasie het baie implikasies vir stamselnavorsing, sowel as die voortdurende verbetering van vrugbaarheidsbehandelings. Blastulaselinplantings kan moontlik lei tot ’n einde aan onvrugbaarheid.

## Verwysings 
## Bronne 
* 
* 
* 
*15px Hierdie artikel is vertaal uit die Engelse Wikipedia
Gastrula

[duimnael|260px|Gastrulasie vind plaas wanneer ’n [blastula, wat uit een laag bestaan, inwaarts vou en vergroot om die gastrula te vorm. Kleure: ektoderm, blou; endoderm, groen; blastoseel, geel; en archenteron (die ingewande), pers.]]

**Gastrulasie** is ’n stadium vroeg in die embrio-ontwikkeling van die meeste diere waartydens die enkellaag-blastula herrangskik word in ’n veellaag-struktuur bekend as die **gastrula**. 

## Beskrywing 
Voor gastrulasie is die embrio ’n aaneenlopende epiteellaag van selle; teen die einde van gastrulasie het die embrio begin differensieer om afsonderlike sellae, die basiese asse van die liggaam (byvoorbeeld bokant-onderkant, voorkant-agterkant) en een of meer seltipes, insluitende die toekomstige ingewande, te vorm.

In organismes waar die gastrula drie kiemlae het, bestaan dié lae uit die ektoderm, mesoderm en endoderm. In organismes met twee kiemlae, het die gastrula net ’n ekto- en endoderm.

Gastrulasie vind plaas ná kliewing (verdeling) en die vorming van die blastula. Dit word gevolg deur organogenese, waar individuele organe uit die nuut gevormde kiemlae ontstaan. Elke laag lei tot ’n spesifieke soort weefsel en organe in die ontwikkelende embrio. Uit die ektoderm ontstaan die epidermis en senustelsel in gewerweldes. Uit die endoderm ontstaan die epiteel van die spysverterings- en asemhalingstelsel en organe wat met eersgenoemde verband hou, soos die lewer en pankreas. Die mesoderm gee aanleiding tot baie seltipes, onder meer die spiere, bene, hart, are, werwels en vel. Ná gastrulasie is die selle in die liggaam óf georganiseer in plate verbinde selle (soos in epitele) óf as ’n netwerk van geïsoleerde selle (soos mesenchiem).

Die terme "gastrula" en "gastrulasie" is in 1872 geskep deur Ernst Haeckel, in sy werk *Biology of Calcareous Sponges*.

## Verwysings 
## Bronne 
* 
* 
* 
* 
* 
*15px Hierdie artikel is vertaal uit die Engelse Wikipedia
Krotonolie

duimnael|*Croton tiglium*
duimnael|*Croton tiglium*

**Krotonolie ** (*Crotonis oleum*) is 'n olie wat uit die saad van die boom *Croton tiglium* vervaardig word. Die boom is van die genus Euphorbiaceae en inheems aan Indië en die Maleise Argipel. Inwendig (indien gesluk) veroorsaak klein dosisse reeds diarree. Uitwendig (op die menslike vel) veroorsaak aanraking met die olie irritasie en swelling. Krotonolie word in sommige van die kosmetiese afskilferings-middels gebruik.

Omdat die aanwending van krotonolie baie irriterend en pynlik is, is dit reeds op laboratorium-diere aangewend om die prosesse en gevolge van pyn by lewende wesens te bestudeer.

## Geskiedenis en enkele gebruike 
Tydens die Tweede Wêreldoorlog het die VSA klein hoeveelhede krotonolie by die spiritus gevoeg wat gebruik is om torpedo's van hulle duikbote mee aan te dryf. Die olie is by die spiritus gevoeg om te verhoed dat die matrose die alkohol-dryfmiddel sou drink. Omdat alkohol by 'n laer temperatuur verdamp as krotonolie, het die matrose egter vinnig distillasiemetodes ontwikkel om die alkohol van die olie te skei.

Krotonoile is ook meer doeltreffend vir die produksie van biodiesel as Jatropha. 0,35 liter biobrandstof kan uit 'n kilogram krotonneute vervaardig word.

## In populêre literatuur/rolprente 
In John Steinbeck se roman "*Oos van Eden*" (*East of Eden*), gebruik Kate krotonolie om Faye mee te vermoor, sodat sy Faye se bordeel kan erf. Faye word met 'n kombinasie van eers strignien (onsuksesvol) en dan twee druppels krotonolie (op 'n slaai van geblikte bone) vergiftig. Steinbeck verwys ook na krotonolie in sy boek *In Dubious Battle*, hoofstuk 7.

In die rolprent *El Dorado*, met John Wayne in die hoofrol, is rooipeper, mosterd, ipekakuana, asafoetida, krotonolie en kruit die bestanddele van die braakmiddel wat aan die dronk balju J. P. Harrah (Robert Mitchum) toegedien word om hom nugter te maak en om te verhoed dat hy vir die afsienbare toekoms weer sou drink. Arthur Hunnicutt se karakter Bul toon sy verrassing dat krotonolie deel van die braakmengsel sou wees.

## Verwysings
Galgknoop

duimnael|Galgknoop

Die **galgknoop** is 'n berugte eerder as beroemde knoop, as gevolg van die doel waarvoor dit gebruik is. Soos die naam impliseer, is dit die knoop (lus) wat gebruik is om mense mee op te hang.

## Eienskappe 
Die mees kenmerkende eienskap van die galgknoop is die lus wat verskuif onder las, m.a.w. die lus trek toe as iets daaraan gehang word.

## Eksterne skakels 
*
Aapvuisknoop

duimnael|330x330px|Metode om die aapvuisknoop te maak.
Die **aapvuisknoop** is 'n direkte vertaling van die Engelse naam ''Monkey's fist knot''. Hierdie knoop vorm 'n bal aan die tou se punt, waarin 'n swaar voorwerp soos 'n klip of stuk yster gesit kan word om dit gewig te gee.

duimnael|410x410px|Aapvuisknoop aan 'n vasmeertou.
## Gebruike 
Hierdie knoop is op ou skepe gebruik aan die punt van die vasmeertou waarmee die boot of  skip aan die kaai  vasgemaak is, sodat dit vanaf 'n boot of skip na die kaai gegooi kon word. Dit het egter al vele ongelukke veroorsaak a.g.v. die onverwagte gewig aan die punt van die tou, veral beserings aan die vingers en kop.

Meer onlangse gebruike is as versiering, bv. aan die punt van 'n fluitjie of sleutelhouer se tou.

Hierdie knoop is ook 'n groot bron van vermaak vir kinders, vir wie die maak van hierdie knoop 'n besondere fasinasie inhou.

## Variasies 
Alhoewel die Aapvuisknoop normaalweg drie windings in elk van die drie rigtings het, is daar variasies waar daar vanaf twee tot vier of meer windings kan wees.

Die eindpunt van die knoop kan lank gelos word, om sodoende 'n tweede punt te los wat by die knoop uitsteek, of dit kan voor die maak van die Aapvuisknoop met 'n Bloedknoop beïndig word. In hierdie geval word die punt van die knoop binne-in die Aapvuisknoop gelos, wat struktuur aan die knoop verleen, maar met minder gewig, wat dit 'n veiliger opsie maak, veral vir kinders.

Lêer:Knot Monkey Fist.jpg|duimnael|Voorbeeld van die aapvuisknoop.
Lêer:Paracord monkey fist.JPG|Aapvuisknoop as versiering gebruik.
Lêer:US Navy 100105-N-3333H-001 Boatswain's Mate 2nd Class Anthony Ryan Mendez demonstrates knot-tying techniques to Japanese sea cadets during a tour aboard the guided-missile destroyer USS Curtis Wilbur (DDG 54).jpg|Seekadette word gewys hoe om die aapvuisknoop te knoop.
Opisthokonta

duimnael|280px|links|Soorte flagellumselle, met flagella aan die agter- en voorkant.

**Opisthokonta** (van die Griekse ὀπίσθιος *opísthios*, "agter" + κοντός *kontós*, "pool", dus "flagellum") is ’n groot groep eukariote, insluitende die koninkryke diere en swamme, asook die eukariotiese mikro-organismes wat soms geplaas word in die parafiletiese filum Choanozoa (konvensioneel deel van die koninkryk Protista). Opisthokonta, wat soms die "Fungi/Metazoa-groep" genoem word, word gewoonlik beskou as ’n monofiletiese klade.

## Flagella 
Een gemeenskaplike eienskap van die Opisthokonta is dat flagellumselle, soos die sperma van die meeste diere en die spore van die swamme, voortbeweeg deur middel van ’n enkele flagellum (sweephaar) aan hul agterkant. Die groep se naam kom van dié eienskap.

In teenstelling daarmee beweeg flagellumselle in ander eukariotiese groepe voort met een of meer flagella aan hul voorkant. In sommige Opisthokonta-groepe, soos die meeste van die swamme, het flagellumselle verlore gegaan.

## Kladogram 
Die verwantskap van die Opisthokonta is steeds 'n onderwerp van navorsing. Hierdie is 'n vereenvoudigde kladogram wat die belangrikste groepe toon

## Verwysings
Blitsbokke

Die **Blitsbokke** is Suid-Afrika se nasionale sewesrugbyspan. Hulle ding mee om die Wêreldrugby Sewesreeks, die Sewesrugbywêreldbeker, die Olimpiese Somerspele en die Statebondspele.

## Geskiedenis 
[duimnael|links|Die Blitzbokke tydens die [Oktoberfest se sewestoernooi in 2017]]
Na Suid-Afrika se hertoelating tot internasionale sport het die span hul eerste sewesreeks tydens 1993 in Hongkong gespeel en ook aan die Rugbywêreldbekersewes 1993 deelgeneem. Vir die volgende twee seisoene het hulle weer in Hongkong gaan speel. In 1996 het hulle ook aan die toernooie in Punta Del Este, in Uruguay, en Doebai deelgeneem

In 1997 het hulle weer aan die Sewesrugbywêreldbeker deelgeneem en in 1998 het hulle in drie Suid-Amerikaanse toernooie gespeel — Die toernooi in Mar Del Plata, Argentinië, Punta Del Este, en die Viña del Mar in Chili.

In 1999 het hulle weer in Mar Del Plata gespeel, en ook in die toernooi in Santiago de Chile, Fidji, Hongkong, Japan en Parys.

Aan die einde van 1999 is die eerste Wêreldrugby Sewesreeks gespeel (destyds bekend as die IRR Sewes Wêreldreeks) en die Blitsbokke speel sedertdien in die toernooireeks.

Naas die Sewesreeks, neem die span ook deel aan die Sewesrugbywêreldbeker, die Statebondspele, die Wêreldspele en sedert 2016 aan die Olimpiese Somerspele.

## Toernooigeskiedenis 
### Olimpiese Spele 
### Statebondspele 
### Wêreldspele 
### Wêreldrugby Sewesreeks 
#### Reeksseges 
Suid-Afrika het die volgende reekse van die Wêreldrugby Sewesreeks gewen sedert dit in 1999–2000 die eerste keer gespeel is:

#### Toernooiseges 
Suid-Afrika het die volgende toernooie van die Wêreldrugby Sewesreeks gewen sedert dit in 1999–2000 die eerste keer gespeel is:

## Sien ook 
* Junior Bokke
* Opkomende Springbokke
* Springbokke
* Springbokafrigters
* Springbokkapteins

## Eksterne skakels 
*  Amptelike webwerf van die Suid-Afrikaanse Rugbyunie
*  Wêreldrugby-profiel
Invaginasie

**Invaginasie** is die invouing van een deel in ’n ander deel of struktuur, waardeur ’n holte geskep word. 

In biologie verwys dit veral na die morfogenetiese prosesse waardeur 'm embrio vorm aanneem, en is dit die eerste stap van gastrulasie, die massiewe herrangskikking van die embrio van ’n eenvoudige, sferiese bol selle (blastula) in ’n organisme met vele lae en gedifferensieerde kiemlae: die endoderm, mesoderm en ektoderm. Invaginasie kom ook in ander stadiums van embrio-ontwikkeling voor.

Die term, wat aanvanklik net in embriologie gebruik is, is in ander dissiplines ook opgeneem. Dit beteken op elke terrein iets anders.

## Verwysings
Graptolithina

**Graptolithina**, of die **graptoliete**, is ’n klas diere van die filum Hemichordata. Hulle is koloniale diere wat hoofsaaklik bekend is uit fossiele van die laat Kambrium-periode tot die vroeë Karboon (Mississippium). ’n Moontlike vroeë graptoliet, *Chaunograptus*, is uit die Middel-Kambrium bekend.

Die naam graptoliet kom uit Griekse *graptos*, "geskrewe", en *lithos*, "rots", omdat baie graptoliete soos hiërogliewe gelyk het wat op rotse geskryf is. Linnaeus het hulle aanvanklik beskou as "prentjies wat soos fossiele lyk" eerder as ware fossiele, hoewel latere werkers hulle beskou het as verwant aan Hydrozoa. Meer onlangse werk plaas hulle naby Pterobranchia, of dalk binne dié klas.

## Verwysings 
## Eksterne skakels 
*15px Hierdie artikel is vertaal uit die Engelse Wikipedia
Rotifera

**Rotifera**, of die **raderdiertjies**, is ’n filum van mikroskopiese en byna-mikroskopiese diertjies met ’n pseudoseloom (skynbuikholte). Hulle is vir die eerste keer in 1696 beskryf, deur eerw. John Harris. Ander vorme is later, in 1703, deur Antonie van Leeuwenhoek beskryf. 

## Beskrywing 
Die meeste raderdiertjies is sowat 0,1–0,5&nbsp;mm lank, hoewel hul lengte kan wissel van 50&nbsp;μm tot meer as 2&nbsp;mm. Hulle kom wêreldwyd algemeen in varswateromgewings voor. Daar is ’n paar soutwaterspesies, byvoorbeeld die genus *Synchaeta*.

Sommige is vryswemmend en eintlik plankton, terwyl ander op ’n substrata voortkruip of sittend is binne byvoorbeeld buise wat aan ’n substrata vas is. Sowat 25 spesies is koloniaal, soos *Sinantherina semibullata*. Raderdiertjies is ’n belangrike deel van die varswatersoöplankton: hulle is ’n groot voedselbron en baie spesies dra by tot die ontbinding van organiese materiaal. Die meeste kom globaal voor, maar daar is sommige inheemse spesies, soos *Cephalodella vittata* in die Baikalmeer.

## Verwysings 
## Eksterne skakels 
*15px Hierdie artikel is vertaal uit die Engelse Wikipedia
Sellafield

[duimnael|Calder Hall was die eerste kommersiële kernaanleg ter wêreld wat op 27 Augustus 1956 met die Britse kragnetwerk gekoppel en op 17 Oktober van dieselfde jaar deur koningin [Elizabeth II van die Verenigde Koninkryk|Elizabeth II amptelik ingewy is]]
duimnael|'n Lugopname van Sellafield
**Sellafield** is 'n herprosesseringsaanleg vir kernbrandstof asook 'n vroeëre kernaanleg wat buite bedryf gestel en tans besig is om ontmantel te word. Dié proses sal eers sowat 100 jaar nadat Sellafield in 2003 buite bedryf gestel is afgehandel wees. Die aanlegte is naby Seascale geleë, 'n dorp aan die Ierse Seekus in Cumbria, Engeland. 

Sellafield behels die oorspronklike Windscale-kernaanleg asook die nabygeleë Calder Hall-kernkragsentrale met vier reaktors. Dit was die wêreld se eerste kommersiële kernaanleg van industriële omvang wat elektrisiteit opgewek het. Die gekombineerde aanleg het tegelykertyd plutonium vir die Verenigde Koninkryk se kernwapenbedryf vervaardig asook radiokobalt wat vir die behandeling van kankerpasiënte benodig word.

## Verwysings
Hemichordata

Die **Hemichordata** is 'n klein dierefilum binne die Deuterostomia. Hulle is verwantes van die Chordata. DNS-navorsing wys nogtans uit dat hulle dalk nouer aan die Echinodermata verwant is.

Die Hemichordata het 'n kermerkende liggaamsindeling in drie dele: 'n voorste lob, 'n kraag en 'n romp. Van hierdie spesies het kenmerke wat ook by rugstringdiere aangetref word soos kieusplete en 'n stomochord in die kraag wat soos die notochord (rugstring) lyk. Nie alle spesies het nogtans hierdie kenmerke nie.

Vandag is daar net 'n paar honderd spesies, wat in see voorkom. Die Hemichordata kan in drie klasse verdeel word:

#Die Enteropneusta of eikelwurms
#Die Pterobranchia
#Die Graptolithina † of graptoliete 

Die eikelwurms het talle kieu-openings. Hulle graaf hulle in in die sediment met hul voorste lob, wat soos 'n slurp lyk. Die meeste is klein, maar van hulle kan 2,5 m lank word.

Daar is net ongeveer 20 lewende Pterobranchia, wat baie van die eikelwurms verskil. Hulle vorm kolonies van indiwiduele *soöiede* wat dikwels net 1 mm lank word en in netwerk van buise woon, die *coenecium*. Die voorste lob is nie 'n verlengde slurp nie, maar is skildvormig. Daar word gedink dat hulle die naaste verwante van die graptoliete is, wat ook kolonies gevorm het, maar vry in of op die water gedryf het.   

## Verwysings
Warrenpoint

**Warrenpoint** is 'n klein nedersetting in die Noord-Ierse graafskap Down, geleë aan die noordoewer van Carlingford Lough, 'n see-inham wat die grens vorm tussen Noord-Ierland in die noorde en Éire (die Republiek van Ierland) in die suide.

In die plaaslike omgangstaal word na die dorp verwys as "The Point" (*An Phointe* in Iers).

## Bekende inwoners 
* Stella Blakemore, Suid-Afrikaanse skryfster van Afrikaanse jeugboeke (1906–1991), vanaf 1954 tot haar afsterwe
Canal Walk

duimnael|Die *Canal Walk*-winkelsentrum in Kaapstad.

**Canal Walk** is 'n winkelsentrum in Kaapstad wat rondom 'n kanaal gebou is. Die inkopiesentrum is in 2000 geopen en het 'n totale kleinhandelarea van 141&nbsp;000 vierkante meter. Dit vorm die hart van 'n ontwikkeling, bekend as *Century City*, wat kantoorblokke, woongebiede en die *Ratanga Junction*-temapark insluit. Dit is een van die grootste winkelsentrums in Afrika.

Die gebou se styl is deur die ontwikkelaars as "Kaapse Venesiaanse argitektuur" beskryf. Dit bevat meer as 400 winkels, 7000 parkeerplekke, talle restaurante, 20 teaters en 'n spelarkade.

Canal Walk is die 3de grootste winkelsentrum in Afrika. Die Gateway-sentrum in Durban is die grootste. Selfs die Sandton City-kompleks in Johannesburg is groter as die Nelson Mandela-plein daarby ingesluit word.

Op 1 Junie 2016 is aangekondig dat die temapark nader aan 2018 sal sluit, omdat die park nie so winsgewend is as toe dit in 2000 geopen is nie.

Lêer:Canal-Walk-Glass-Ceiling.jpg|Plafonne van glas laat natuurlike lig in die winkelsentrum in.
Lêer:Canal-Walk-Food-Court.jpg|Koswinkels en multimedia-vermaak in die sentrum

## Verwysings 
## Eksterne skakels 
* Canal Walk se webtuiste
* Century City se webtuiste
Ruimtevaardergroep 4

regs|duimnael|300 px|Agterste ry, L-R: Garriott, Gibson. Voorste ry, L-R: Michel, Schmitt, Kerwin.
**Ruimtevaardergroep 4**, ook bekend as die *Wetenskaplikes*, was die vierde groep ruimtevaarders wat deur NASA gekeur en aangekondig is in Junie 1965. Die eerste twee groepe moes oor universiteitsgrade of die professionele ekwivalent in ingenieurswese of wetenskap beskik het, tog is hulle gekies vir hulle ondervinding as toetsvlieëniers. Vir die derde groep was toetsvlieënierondervinding nie meer  'n vereiste nie maar ondervinding as 'n vlieënier van militêre straalvliegtuie was wel. 

Groep 4 was die eerste wat gekies is op grond van navorsing en akademiese ondervinding ('n M.D. of Ph.D in natuurwetenskap of ingenieurswese was 'n vereiste). NASA het vlieënieropleiding verskaf indien dit nodig was. Die eerste keuring is deur die *National Academy of Sciences* gedoen, wat die groep se aansoeke as *teleurstellend* beskryf het.

Van die ses wat uiteindelik gekies is, het vier oor militêre ondervinding beskik, terwyl Garriott reeds voorheen Amerikaanse Lugmag vlieënieropleiding gedoen het. Harrison Schmitt was 'n geoloog en het op die maan geloop met die Apollo 17 missie terwyl Garriott, Gibson en Kerwin deel was van die Skylab-program. Garriott het ook deelgeneem aan die Ruimtependeltuig-program. Graveline en Michel het uit NASA se diens bedank sonder om ooit in die ruimte te vlieg.

Die groep was:
* Owen K. Garriott
* Edward G. Gibson
* Duane E. Graveline
* Joseph P. Kerwin
* F. Curtis Michel
* Harrison Schmitt
Vöslauer

***Vöslauer Mineralwasser AG*** is 'n Oostenrykse mineraalwateronderneming met sy hoofkwartier in Bad Vöslau in die deelstaat Neder-Oostenryk. Die aandelemaatskappy bottel water uit die warmbron in Bad Vöslau wat vanweë sy genesende eienskappe reeds in die antieke tydperk Romeinse baaiers na die plek gelok het, soos historiese verwysings van 50 n.C. bevestig. Die eerste verwysing na die fontein as *Feselover-Quelle* dateer van 1136. In die laat 19de eeu is die badhuis geopen wat tans nog bestaan. Die mineraalwateronderneming is in 1936 deur 'n plaaslike bank gevestig.

Met 'n aandeel van meer as 40 persent is *Vöslauer* die markleier op die Oostenrykse mineraalwatermark. Die onderneming voer sy produkte ook na buitelandse markte uit, met 'n uitvoer-aandeel van 17,7 persent in 2018.

## Verwysings
Xenacoelomorpha

Die **Xenacoelomorpha** is 'n filum van tweesydig simmetriese wurmagtige diere (Bilateria) wat geen regte maagdermstelsel, anus, nephridia of bloedsomloop het nie. Hulle is die eenvoudigste Bilateria en word op grond van DNS-navorsing as 'n sustergroep van die Nephrozoa beskou, wat die Proto- en Deuterostomia bevat. Hulle taksonomiese posisie is nogtans nie heeltemal duidelik nie.

Die filum bestaan uit drie groepe (klasse):
# Nemertodermatida
# Acoela
# Xenoturbella

Die oudste Bilateria het dalk soos die Acoela gelyk: 'n tweesydig simmetriese liggaam met drie lae selle, net een opening in die epidermis wat tot 'n liggaamsholte toegang gee. Hierdie organismes was waarskynlik benties.

## Kladogram 
## Verwysings
Fred Haise

**Fred Wallace Haise** (14 November 1933– ) is 'n voormalige Amerikaanse Nasa-ruimtevaarder, vlieënier in die Amerikaanse Marinierskorps en die Amerikaanse Lugmag asook toetsvlieënier. Hy is een van slegs 12 mense wat na die maan gevlieg het sonder om te land. Hy was veronderstel om die sesde persoon te wees wat op die maan te loop as deel van Apollo 13-missie maar weens tegniese probleme het hulle nie 'n maanlanding gedoen nie. Hy sou deel gewees het van Apollo 19 maar die missie is gekanselleer. Hy was ook deel van die rugsteunspanne vir Apollo 8 en Apollo 11. Hy was deel van die ruimtependeltuig-program. Hy tree uit Nasa se diens in 1979. Hy was gewerf as deel van Ruimtevaardergroep 5.

## Eksterne skakels 
*
Stromatoliet

[duimnael|Moderne stromatoliete in Shark Bay, [Wes-Australië.]]

**Stromatoliete** (van die Griekse στρῶμα *strōma*, "laag, stratum", en λίθος *lithos*, "rots") is ’n vorm van afsettingsgesteente in vlak water wat baie kalk bevat. Dit ontstaan deurdat sianobakterieë sediment opvang en vaskeer. Dit vorm laag op laag, soortgelyk aan die manier waarop koraalriwwe ontstaan.

Stromatoliete behoort tot die oudste fossiele en kom van omstreeks 3,5&nbsp;miljard jaar gelede voor. In die Prekambrium is hulle nog baie aangetref. Hulle was veral volop in die Mesoproterosoïkum en het in die Neoproterosoïkum afgeneem.

Tans word hulle nog net in ’n paar spesiale omgewings aangetref, veral waar die water baie sout of alkalies is. Dit is omdat ’n stromatoliet vinniger deur diere vernietig word as wat dit kan aangroei. ’n Bekende plek waar dit nog voorkom, is in Shark Bay in Wes-Australië.

In Suid-Afrika kom stromatolietfossiele onder meer in die Sudwalagrotte in Mpumalanga voor, waar mooi voorbeelde binne en buite die grotte gesien kan word.

## Nog ouer 
In 2016 is op Groenland fossiele stromatoliete ontdek met ’n oënskynlike rekordouderdom van 3,7&nbsp;miljard jaar. Dit het die datum waarop lewe vermoedelik op aarde verskyn het, met 200&nbsp;miljoen jaar teruggeskuif.

## Verwysings 
*15px Hierdie artikel is vertaal uit die Nederlandse Wikipedia
Theodore Freeman

**Theodore Cordy "Ted" Freeman** (* 18 Februarie 1930 – † 31 Oktober 1964; Kaptein, Amerikaanse Lugmag), was 'n Amerikaanse lugvaartingenieur, toetsvlieënier en Nasa-ruimtevaarder. Hy sterf egter in 'n ongeluk met sy T-38 straalvliegtuig en word daarmee die eerste ongeval van Nasa se ruimtevaarderkorps.

Gedurende die oggend van 31 Oktober 1964 vlieg Freeman terug vanaf die McDonnell-Douglas opleidingsfasiliteit in St. Louis, Missouri. Gedurende sy finale aanloop by die Ellington lugmagbasis, Houston, Texas, vlieg 'n gans by die bakboordluginlaat in en veroorsaak dat die enjin onmiddellik faal. Die insident is deur twee persone vanuit die lughawebeheertoring aanskou. Die vliegtuig het onmiddellik op sy romp geland, kort van die basis en het op 'n publieke hoofweg beland. Die vliegtuig het in stukke opgebreek, maar die twee persone het nie gesien dat Freeman uitgeskiet het nie.

Hy was gekeur vir die Ruimtevaardergroep 3-inname.

## Eksterne skakels
Ecdysozoa

Die **Ecdysozoa** is 'n groot diereklade wat tot die Protostomia behoort. Dit is die susterklade van die Spiralia. Die naam is afgelei van ekdusis (ἔκδυσις), wat *vervelling* beteken. 

## Kladogram 
duimnael|links|Vervelling
Tot die Ecdysozoa behoort agt filums. Hierdie kladogram is nie heeltemal seker nie:

## Verwysings 
## Eksterne skakels
Organogenese

duimnael|400px|Die organe wat uit die verskillende kiemlae ontwikkel.

**Organogenese** (van die Griekse woorde *όργανον*, "waarmee ’n mens werk", en *γένεσις*, "oorsprong, skepping") is tydens die ontwikkeling van ’n embrio die proses waardeur die kiemlae (ektoderm, endoderm en mesoderm) tot die interne organe van ’n organisme ontwikkel. By mense begin interne organe in die derde tot agtste week ná bevrugting vorm. Die kiemlae werk deur drie verskillende prosesse: deur te vou, te splits en te kondenseer. 

## Kiemlae 
Die endoderm vorm die epiteelvoering van die hele spysverteringskanaal behalwe deel van die mond en keelholte en die eindpunt van die rektum. Dit vorm ook die voeringselle van al die kliere wat in die spysverteringskanaal uitloop, insluitende dié van die lewer en pankreas; die epiteel van die gehoorbuis en trommelvliesholte; die tragea, brongi en lugselle van die longe; die blaas en deel van die uretra; en die follikelvoering van die skild- en timusklier. Verder vorm dit die maag, kolon, lewer, pankreas, blaas, epiteel van die tragea, longe, keelholte, skildklier en ingewande.

Die mesoderm vorm die rugstring, niere, geslagskliere, kraakbeen, skedelspiere, vel, bloedsomloopstelsel en die wand van die ingewande. Dit vorm verder die spiere, been, bindweefsel, bloedsomloopstelsel, limfvatstelsel, urogenitale stelsel en weivlies.

Die ektoderm ontwikkel eindelik in die vel, hare, naels, ooglense, oliekliere, korneas, tandemalje, epiteel van die mond en neus, perifere senustelsel, pigmentselle, gesigskraakbeen, tandbeen, brein, ruggraat, motoriese senuwees en retina.

## By plante 
In plantkunde is organogenese die proses waardeur nuwe organe gevorm word, soos nuwe blare, blomme of takke. Dit duur deur die plant se bestaan voort en eindig eers wanneer die plant doodgaan. 

## Eksterne skakels 
*15px Hierdie artikel is deels vertaal uit die Engelse Wikipedia
Owen K. Garriott

**Owen Kay Garriott** (22 November 1930 – 15 April 2019) was 'n Amerikaanse elektriese ingenieur wat 60 dae aan boord van Skylab se derde missie in 1973 deurgebring het. Hy het ook 10 dae aan boord van die *Spacelab-1* op 'n ruimtependeltuig in 1983 deurgebring. Hy is die medestigter en president van *Immunotherapeutics, Inc.* in Huntsville, Alabama. Hy is die vader van Robert Garriott en sy ander seun, Richard Garriott het ook 'n ruimtevaart onderneem. Garriott was deel van Nasa se Ruimtevaardergroep 4-inname.

## Eksterne skakels 
*
Partenogenese

duimnael|240px|Die aseksuele, geheel en al vroulike akkedisspesie *Cnemidophorus neomexicanus* (middel), wat deur partenogenese voortplant, saam met twee seksuele spesies wat ook mannetjies het, *C. inornatus* (links) en *C. tigris*.

**Partenogenese** (van die Griekse woorde παρθένος *parthenos*, "maagd", en γένεσις *genesis*, "skepping") is ’n natuurlike vorm van aseksuele voortplanting waar die embrio groei en ontwikkel sonder dat bevrugting plaasgevind het. Dit woord ook **maagdelike voortplanting** genoem.

By diere beteken partenogenese die ontwikkeling van ’n embrio uit ’n onbevrugte eiersel. By plante word dit apomiksie genoem.

Partenogenese kom natuurlik voor by baie plante, sommige ongewerwelde dierspesies (insluitende rondewurms, watervlooie, sommige skerpioene, plantluise, sommige myte, sommige bye en sommige perdebye) en ’n paar gewerweldes (soos sommige visse, amfibieë, reptiele en enkele voëls.) 

## Verwysings 
## Eksterne skakels 
*15px Hierdie artikel is vertaal uit die Engelse Wikipedia
Instrumentlanding

'n **Instrumentlanding** behels 'n reeks van voorafbepaalde vlugmaneuvers vir die ordelike oordrag van 'n vliegtuig onder instrumentvlugvoorwaardes van die begin van die aanvanklike benadering na 'n bestemming of 'n punt waar 'n veilige landing visueel gemaak kan word. Hierdie benaderings/landings is goedgekeur deur die FAA in die Verenigde State of die VSA se Departement van Verdediging vir militêre vlugte.

Die Internasionale Burgerlugvaartorganisasie (ICAO) definieer 'n instrumentbenadering as voorafbepaalde maneuvers met verwysing na die vluginstrumente met spesifieke beskerming teen struikelblokke vanaf die aanvanklike benaderingspunt – of waar van toepassing, van die begin van 'n bepaalde aankomsroete – na 'n punt waar 'n landing voltooi kan word. Indien die landing nie voltooi kan word nie, moet 'n posisie behou word waar hindernisvermydingskriteria toegepas kan word.

## Lughawevereistes 
Spesiale oorwegings vir bedrywighede onder lae sigbaarheid sluit in: verbeterde beligting vir die benaderingsgebied, aanloopbane en skouerroetes, en die plasing van noodtoerusting. Daar moet oorbodige elektriese stelsels in plek wees, sodat in die geval van 'n kragonderbreking, die rugsteunstelsel die werking van die vereiste lughawe-instrumentasie (bv. die ILS en beligting) kan oorneem. ILS kritieke areas moet vry wees van ander vliegtuie om botsings te vermy.

## Verwysings
Suzuki GW250

Die **Suzuki GW250** is 'n  intreevlak-standaardmotorfiets wat in Australië, Asië en Europa verkoop word. Dit word die **Inazuma 250** genoem in die EU en die **GSR250** in Japan. Dit word deur verskeie polisiedienste gebruik, insluitend China, Japan en die VSA. As gevolg van die EU se veiligheidregulasies, is die Inazuma gestaak in Europa, aangesien ABS verpligtend is vanaf 1/2017 vir alle motorfietse groter as 125cc, en daar geen planne is vir 'n  ABS-toegeruste Inazuma nie.

Op die instrumentpaneel daar is 'n analoog RPM meter in die middel, wat ook 'n digitale ratkiesaanwyser het. Die snelheidsmeter is digitaal, en daar is twee ritmeters.

Die media het dit aangeprys vir sy hoë bougehalte, en omrede dit maklik is om te ry, maar gekritiseer weens sy "algehele nugter stilering".
links|duimnael|Suzuki GW250 by die Tokio-motorskou

## Verwysings
Honda CBR250RR (2017)

Die **Honda CBR250RR** is 'n CBR-reeks  inlyntweesilinder-sportfiets vervaardig deur Astra Honda Motor, 'n filiaal van Honda in Indonesië. Dit is in Julie 2016 in Jakarta onthul. Die produksie is begin in November van dieselfde jaar vir die 2017-modeljaar. Dit is die eerste CBR motorfiets om 'n tweesilinderenjin in *RR*-mondering te hê. Dit is ook die kleinste Hondamotorfiets om 'n *CBR-RR* kenteken te dra.

Volgens Honda is die CBR250RR se tegnologie afgelei van die RC213V MotoGP-fiets, insluitende elektroniese versnellertegnologie, drie rymodes, en 'n kompakter enjinontwerp as sy mededingers.

## Konsepmodel 
;Liggewig Super Sport Konsep (2015)
links|duimnael|Die Honda Liggewigsupersportkonsep by die 2015 Tokiomotorskou
Die basis vir die CBR250RR was Honda se Liggewigsupersportkonsep wat getoon is by die 2015 Tokiomotorskou. Die konsepfiets het 'n parallel-tweelingenjin wat rooilyn by 14,000&#x20;rpm. Honda het gesê dat "die aandag aan detail in die funksionele komponente die Liggewigsupersportkonsep 'n kwaliteit buite sy klas gee, wat die ontwerprigting van Honda se volgende generasie liggewigsupersportmodelle aandui."

## Verwysings
Erfsade

**Erfsade** verwys na bestuifde plantsade wat van geslag tot geslag oorgedra is, gewoonlik 'n taksonomiese klassifikasie wat onder die subspesie voorkom, wat minstens 40 tot 50 jaar oud is, en gewoonlik nie meer beskikbaar is in die kommersiële saadhandelmark nie.

'n Voorbeeld van erfsade is erftamaties, wat dikwels 'n beter geur, kleur of tekstuur vir 'n tuinier bied, maar nie die houvermoë (rakleeftyd), eenvormige kleur en vorm, weerstand teen siektes of vroeë volwassenheid het wat hulle kommersieel lewensvatbaar sou maak nie.

Erfsade is deur saadbewaringsorganisasies en tuiniers oor die jare versamel, aangesien groter saadmaatskappye gewoonlik net op hibriedvariëteite met kommersiële waarde fokus.

## Verwysings
Sakrekenaar

'n **Sakrekenaar** is 'n klein draagbare elektroniese toestel wat gebruik word om berekeninge, wat wissel van basiese rekenkunde tot komplekse wiskunde, uit te voer.

### Uitleg
Die volgende toetse is algemeen op die meeste sakrekenaars. Die rangskikking van die syfers is standaard.

Die rangskikking van die syfers 7-9 twee rye bo die syfers 1-3 kom van kasregisters. Dit verskil van telefone, wat 1-3 bo vertoon en 7-9 in die derde ry.

## Sien ook 
* Wetenskaplike sakrekenaar
Doesburg

**Doesburg** is ’n stad en munisipaliteit in die Nederlandse provinsie Gelderland.

## Sien ook 
* SC Doesburg, sokkerspan

## Eksterne skakels 
*  Die amptelike webwerf van die munisipaliteit
Culemborg

**Culemborg** (vroeër *Kuilenburg* of *Kuylenburgh* genoem) is 'n stad en munisipaliteit in die Neder-Betuwe, in die Nederlandse provinsie Gelderland. Die munisipaliteit het 27&nbsp;674 inwoners (1 April 2016, bron: CBS) en 'n oppervlakte van 31,23&nbsp;km² (waarvan 1,49&nbsp;km² water is). Binne die munisipale grense lê die woonbuurt Goilberdingen.

## Eksterne skakels 
*  Amptelike webwerf
Suzuki GSF-reeks

Die **Suzuki Bandit**-reeks van sportstandaard motorfietse sluit die volgende modelle in:
* GSF250, 248&#x20;cc waterverkoel (1989-2000)
* GSF400, 398&#x20;cc waterverkoel (1989-1997)
* GSF600, 599&#x20;cc SACS (1995-2004)
* GSF650, 656&#x20;cc SACS (2005-2006), 656&#x20;cc waterverkoel (2007-2016)
* GSF750, 748&#x20;cc SACS (1996-1999)
* GSF1200, 1,157&#x20;cc SACS (1996-2007)
* GSF1250, 1,255&#x20;cc waterverkoel (2007-2016)

Al die modelle het DOHC inlynviersilinderenjins met 4 kleppe per silinder. Die GSF600 enjin is gebaseer op die GSX-F 600 enjin, ingestel vir meer middelreeks wringkrag. Die GSF1200 enjin is 'n uitgeboorde weergawe van die GSXR1100 enjin, ook weer ingestel vir meer middelreeks wringkrag. Die GXF650 en GXF1250 modelle gebruik nuwe brandstofinspuiting, vloeistofverkoelde enjins, die GSF1250 met 'n ekstra balanseeras om vibrasies te verminder.
Jack Swigert

**John Leonard "Jack" Swigert** (* 30 Augustus 1931 – † 27 Desember 1982) was 'n Amerikaanse toetsvlieënier, meganiese en lugvaartingenieur, Nasa-ruimtevaarder en een van slegs 24 mense wat na die Maan gevlieg het. Hy was deel van die Apollo 13-missie.

Voordat hy in 1966 by NASA aangesluit het, was hy 'n burgerlike toetsvlieënier en vegvlieënier in die *Air National Guard*. Hy was gewerf as deel van Ruimtevaardergroep 5.

Nadat hy by NASA bedank het, is hy verkies tot die Amerikaanse Huis van Verteenwoordigers vir die deelstaat Colorado se 6de distrik. Hy sterf egter voordat hy ingesweer kon word.

## Eksterne skakels 
*  
*
Trans Europ Express

200px
**Trans Europ Express**

220px

----

**Tipe treindiens**

Internasionale netwerk van sneltreine in Wes-Europa

----

**Bedryf deur**

Nasionale spoorweë in EEG-lande, Oostenryk en Switserland

----

**In bedryf**

1957–1987/1996

----

**Netwerk**

220px

Winter van 1974

----

**Opgevolg deur**

EuroCity (EC), TGV, InterCity (IC) en ander

**Trans Europ Express** (**TEE**) was 'n moderne standaard vir sneltreine op spoorwegroetes in lidlande van die Europese Ekonomiese Gemeenskap (EEG), Oostenryk en Switserland. TEE-treine, wat in 1957 in bedryf gestel is en in 1987 deur nuwe EuroCity-treine vervang is, was beperk tot die eerste klas. Enkele TEE-spoorwaens is nog tot 1 Junie 1996 op ander treinroetes gebruik.

Op sy hoogtepunt in 1974 het die TEE-netwerk uit 45 treinroetes bestaan wat 130 Europese stede met mekaar verbind het, vanaf Spanje in die weste tot Oostenryk in die ooste, en van Denemarke in die noorde tot Suid-Italië.

## Geskiedenis 
duimnael|links|'n RAe TEE II-treinstel van SBB ry verby Silenen op pad na Erstfeld
duimnael|links|RAe 1053 TEE se bestuurderskajuit (1961)
[duimnael|links|TEE Rheingold-Express van Duitse Federale Spoorweë, 'n huldeblyk aan die legendariese Rheingold-sneltrein wat die [Noordsee met die Alpe verbind het]]
In 1955 het die nasionale spoorwegadministrasies van Frankryk, Wes-Duitsland, Italië, Switserland en die Benelux-lande besluit om internasionale sneltreindienste tussen die belangrikste metropole van Wes-Europa aan te bied om reistye merkbaar te verkort en om die toenemende mededinging deur motors en vliegtuie die hoof te bied. Die konsep het voorsiening gemaak vir 'n nuwe vloot van luukse treinstelle met lugreëling wat oor grense heen sou ry en beperk sou bly tot die eerste klas.

Die eerste TEE-treinstelle is nog deur dieselenjins aangedryf, maar reeds vanaf 1961 het die Switserse Federale Spoorweë SBB/CFF/FFS die eerste elektriese RAe TEE II-treinstelle in bedryf gestel wat versoenbaar was met alle vier gebruiklike Europese kragstelsels. Hul ontwerp en meubilering was 'n huldeblyk aan luukse treine van vroeëre dekades wat met die allernuutste tegnologie gekombineer is om aan passasiers 'n buitengewone reiservaring te verskaf. In die beginjare was treine gevolglik dikwels vol bespreek.

Die Switserse Spoorweë se befaamde TEE II-treinstel is in 2003 as museumtrein van die *Stiftung Historisches Erbe der SBB* (Historiese Erfenisstgting van die SBB) weer in bedryf gestel.

## Verwysings